Grčka bez nove tranše pomoći
Ministri finansija eurozone zatražili od Atine da dokaže da zaista stoji iza novog plana štednje i uštedi dodatnih 300 miliona eura
Grci nisu dobili očekivane i prijeko potrebne milijarde, ali šef eurogrupe, luksemburški premijer Žan Klod Junker, to ne smatra smakom svijeta. Dakle, Grčkoj nije dato zeleno svjetlo za korištenje novog finansijskog obroka, teškog 130 milijardi eura. Razlog - Grci nisu dali dovoljno razloga da se vjeruje kako će zaista i uspjeti provesti mjere štednje, tačnije, kako to zaista žele. Zato i zaključak : A dogovor znači 130 milijardi eura za otplatu prispjelih dugova i izmicanje sa ivice bankrota. Za takvo nešto treba da se nadje načina da se troškovi države umanje za još 325 miliona, a rješenje se mora naći za narednih šest dana. Već je novim grčkim planom dogovoreno smanjenje minimalnih primanja za 22 posto i otpuštanje oko 15 hiljada zaposlenih u državnom sektoru. Na meti su sada penzije, a sve zajedno je dovoljno za novi val štrajkova i demonstracija, kakve se najavljuju za ovaj vikend. Ipak, jedini put do svježeg novca Evropskog stabilizacijskog i Medjunarodnog monetarnog fonda vodi preko čvrstog političkog jedinstva grčke strane, koje bi trebalo biti garancija da će se budžetska potrošnja staviti pod kontrolu sa ciljem da se svede na tri posto bruto-nacionalnog dohotka. Evropljani na tome insistiraju i žele to izbliza i kontrolisati. "", kazao je evropski komesar za finansije Oli Ren. Drama se, dakle, nastavlja. U nedjelju bi grčki parlament trebao glasati o novim mjerama štednje koje neće olakšati ionako težak život običnih Grka. A da ovo ne bi bilo samo odgadjanje agonije, iz Evropskog parlamenta pozivaju da se trenutak iskoristi za suštinske reforme grčke države i ekonomije, ako još neko ima snage i sredstava za to.